stanford-oval/wikipedia huggingface dataset:
Scheelen vihreä

| kupari(II)arseniitti |
| --- | --- |

Tunnisteet
Muut nimet:  Scheelen vihreä, ruotsinvihreä, kupriarseniitti, kupariortoarseniitti
CAS-numero:  1345-20-6
PubChem CID:  25130
Ominaisuudet
Molekyylikaava:  CuHAsO3
Moolimassa:  187,47  g/mol
Ulkomuoto:  vihreä tai kellertävä jauhe
Liukoisuus veteen:  ei liukene
    
Scheelen vihreä eli kupariarseniitti (CuHAsO3) on myrkyllinen epäorgaaninen yhdiste, jota on käytetty keltavihreänä väriaineena. Se oli ensimmäinen arseenia sisältänyt väriaine, ja sitä käytettiin muun muassa maalien väriaineena öljymaalauksessa. Ainetta on käytetty myös hyönteismyrkkynä, joskus yhdessä keisarinvihreän kanssa. Scheelen vihreällä värjättiin tekstiilejä, tapetteja ja jopa elintarvikkeitakin. Se oli aikanaan ainesosana vihreässä kermahyytelössä ja muissa vihreissä konditoriotuotteissa.
Tapeteista vapautunut arseeni aiheutti usein myrkytysoireita, kun kosteissa huonetiloissa tapettiliisterin homesieni Penicillium brevicaule hajotti arseenia sisältävää väriainetta, jolloin huoneilmaan haihtui arseeniyhdisteitä. Tästä johtuva ihmisten sairastuminen nimettiin Gosion taudiksi italialaisen biokemistin B. Gosion mukaan, ja maailmalla myrkylliset tapettihöyryt tunnettiin myös nimellä Gosion kaasu. Vuonna 1945 Frederick Challenger osoitti syntyneen kaasun trimetyyliarseeniksi. Myös Napoleonin on arveltu kuolleen tapettien aiheuttamaan arseenimyrkytykseen.
Väriaineen löysi Carl Wilhelm Scheele vuonna 1775. Se korvasi antiikin aikaiset kuparikarbonaattiin perustuvat vihreät pigmentit lähes kokonaan 1800-loppuun mennessä.
Scheelen vihreän käyttö kiellettiin sen myrkyllisyyden vuoksi useissa maissa jo 1800-luvulla. Preussissa kielto tuli voimaan jo vuonna 1815, ja Suomessa aine kiellettiin vuoden 1888 asetuksessa ”Myrkkyjen kaupitsemisesta sekä mitä muutoin on otettava huomioon koskien myrkyllisiä aineita ja tavaroita”.
Aiheesta muualla

PubChem: Cupric arsenite (englanniksi)
Toxin and Toxin Target Database (T3DB): Copper(II) arsenite (englanniksi)
Shirley Caesar

| Shirley Caesar |
| --- | --- |

Henkilötiedot
Syntynyt: 13. lokakuuta 1938 (ikä 85)
Muusikko
Aktiivisena:  1951-
Tyylilajit:  gospel
Levy-yhtiöt:  Hob Records Liquid 8 Light Records
Aiheesta muualla
Kotisivut
  [ Muokkaa Wikidatassa ] [ ohje ]  
Shirley Caesar (s. 13. lokakuuta 1938) on afroamerikkalainen gospel-laulaja.
Caesar syntyi Durhamissa, Pohjois-Carolinassa, ja aloitti nuorena tyttönä laulamisen kirkossa. Hän valmistui lopulta Shaw Universitystä.
Caesar aloitti ammattiuransa 1950-luvun lopulla gospelryhmässä The Caravans ja suuntautui jo seuraavana vuosikymmenellä soolouralle. Hänelle on myönnetty lukuisia Grammy-palkintoja ja vuonna 2000 paikka Gospel Music Hall of Famessa.
Diskografia

1976: Go Take a Bath Hob Records
1977: First Lady 	Hob Records
1978: Shirley Caesar Sings Her Gospel Favorite… Spire
1980: Rejoice Sony Music Distri…
1983: Jesus, I Love Calling Your Name Word Distribution
1984: Sailin' Word Distribution
1988: Live in Chicago with Rev. Milton Brunson… Sony Music Distri…
1990: He Heard Me Cry	Black Label (jazz…
1990: Gon Myrrh Records
1990: Celebrationv Liquid 8
1991: He's Working It Out for You	Word Distribution
1992: I Remember Mama Word Distribution
1992: Christmasing Word Distribution
1993: Throw Out the Lifeline Hob Records
1993: Old Apple Tree Hob Records
1993: Stand Still	Word Distribution
1993: Why Me Lord	Hob Records
1994: He Touched Me Hob Records
1994: The King & Queen of Gospel, Vol. 2 Hob Records
1995: Don't Drive Your Mama Away
1995: Live...He Will Come	Sony Music Distri…
1996: Just a Word Word/Epic / Word…
1997: A Miracle in Harlem	Word Distribution
1997: Lord Will Make a Way EMI-Capitol Speci…
1997: Shirley Caesar & the Caravans 601 Music (Malaco…
1998: Christmas with Shirley Caesar Sony Music Distri…
2000: I'll Go	Liquid 8
2000: You Can Make It Sony Music Distri…
2001: Hymns Sony Music Distri…
2001: From the Heart Roadshow Music
2003: Feel the Spirit	Liquid 8
2003: Shirley Caesar and Friends Word Distribution
2004: Inspriations Liquid 8
2004: Be Careful of the Stones You Throw Liquid 8
2004: Every Day Is Mothers Day Liquid 8
2005: Live: Taking It Back to Gospel Liquid 8
2005: I Know the Truth Artemis Gospel /…
2007: After 40 Years: Still Sweeping Through t… Light Records
2008: Revisited Calvin Spain
2009: A City Called Heaven Light Records
2013: Good God Light Records
2016:  Fill This House
Sisilian sotaretki

Sisilian sotaretki oli Ateenan tekemä sotaretki Sisiliaan peloponnesolaissodan aikana vuosina 415–413 eaa. Retken kohteena oli erityisesti saaren tärkein kaupunki Syrakusa. Sotaretki päättyi Ateenan raskaaseen tappioon.
Peloponnesolaissodassa olivat vastakkain Ateenan ja Spartan johtamat liittokunnat. Sodan ensimmäinen vaihe oli päättynyt 421 eaa. solmittuun rauhaan. Ateenan karismaattinen johtaja Alkibiades alkoi yllyttää Spartan liittolaisvaltioita kapinaan. Sodanlietsontaa vastusti toinen ateenalainen, Nikias.  Historioitsija Thukydides on kuvannut, miten Ateena varustautui sodan jatkamiseen hyökkäyksellä Syrakusaan. Syrakusa oli Sisilian voimakkain valtio. Hyökkäyksessä oli mukana 90 sotalaivaa ja 40 kuormalaivaa. Spartalaiset taas valitsivat Gylippoksen johtamaan Sisiliaan lähetettävää retkikuntaa, jonka tarkoitus oli auttaa Spartan sisilialaisia liittolaisia Ateenan lähettämää armeijaa vastaan.
Ateenan joukot piirittivät Syrakusaa kahden vuoden ajan 415–413 eaa., mutta tuloksetta. Sotaretki päättyi täydelliseen epäonnistumiseen: Ateena menetti suuren osan laivastostaan ja koko maa-armeijan. Nikias teloitettiin ja Alkibiades pakeni vastustajan puolelle Spartaan. Sotavangit joutuivat orjatyöhön Syrakusan kaivoksiin. Peloponnesolaissodan seuraava vaihe oli vuoden 406 meritaistelu Arginusaissa.
Aiheesta muualla

Kuvia tai muita tiedostoja aiheesta Sisilian sotaretki Wikimedia Commonsissa
Sharon Finneran

| Mitalit | Mitalit | Mitalit |  |
| --- | --- | --- | --- |
|  Finneran vuonna 1962 |  Finneran vuonna 1962 |  Finneran vuonna 1962 |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | 400 m sekauinti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | São Paulo 1963 | 400 m vapaauinti |  |
Sharon Evans Finneran (Rittenhouse; s. 4. helmikuuta 1946 Rockville Centre, New York) on entinen yhdysvaltalainen uimari. Hän sai hopeamitalin 400 metrin sekauinnissa vuoden 1964 kesäolympialaisissa Tokiossa ajalla 5:24.1. Hän voitti myös AAU-titteleitä ja vuoden 1963 Pan-Amerikan kisoissa kultaa 400 metrin vapaauinnissa.
Finneran edusti aikoinaan Santa Clara High Schoolia ja Los Angeles Athletic Clubia. Hän kuuluu uimarisukuun; veli Mike Finneran ja tytär Ariel Rittenhouse ovat myös kilpailleet olympialaisissa, ja hänen äitinsä oli joukkueen toimihenkilönä vuoden 1976 olympialaisissa.
Sharon Cherop

| Mitalit | Mitalit | Mitalit |  |
| --- | --- | --- | --- |
|  Sharon Jemutai Cherop Bostonin maratonilla 2012. |  Sharon Jemutai Cherop Bostonin maratonilla 2012. |  Sharon Jemutai Cherop Bostonin maratonilla 2012. |  |
Maa:   Kenia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | maraton |  |
Sharon Jemutai Cherop (s. 16. maaliskuuta 1984) on kenialainen kestävyysjuoksija.
Cherop sijoittui nuorten maailmanmestaruuskisoissa pronssille 5 000 metrin juoksussa vuonna 2000.
Vuonna 2011 hän voitti maratonilla pronssia Daegun maailmanmestaruuskilpailuissa. Vuonna 2012 hän voitti Bostonin maratonin, mutta häntä ei valittu saman vuoden olympiamaratonille. Maraton-ennätyksensä, 2.22.28, hän juoksi Berliinin maratonilla vuonna 2013.
Scheenstia

| Scheenstia |
| --- | --- |
 Scheenstia maximuksen fossiili
 Myöhäisjurakausi - Varhaisliitukausi 150–125 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Luuhaukikalat Lepisosteiformes
Suku::  †Scheenstia  López-Arbarello & Sferco, 2011
Lajit
 †S. mantelli (Agassiz, 1833)  †S. laevis (Agassiz, 1837)  †S. maximus (Wagner, 1863)  †S. decoratus (Wagner, 1863)  †S. degenhardti (Branco, 1885)  †S. hauchecornei (Wagner, 1863)  †S. zappi López-Arbarello & Sferco, 2011 
Katso myös
   Scheenstia Wikispeciesissä   Scheenstia Commonsissa 
Infobox OKNimi-testi OK: 
Scheenstia on kuollut sukupuuttoon viuhkaeväisten kalojen suku liitukaudelta. Fossiileja on löydetty Baijerista Ranskasta ja Englannista.
Taiteilijan näkemys S. maximuksesta
Scheenstia on usein kuvattu suuren dinosauruksen Baryonyx walkerin saaliina, sillä näiden kalojen suomuja ja hampaita havaittiin erään fossiilisen B. walkeri-yksilön mahan alueelta. Kalan jäänteet olivat aiemmin osoitetut sukuun Lepidotes kuuluvaksi, mutta kaikki tämän suvun lajit liitukaudelta on sittemmin uudelleenluokiteltu sukuun Scheenstia seuraten yksityiskohtaista fylogeneettistä tutkimusta.
Luokittelu

Scheenstia kuluu luuhaukikaloihin ja on sukua Lepidotekselle. Jälkimmäinen on ollut yksi suurimmista viuhkaeväisten roskakoritaksoneista, yhdessä vuoden 2012 tutkimuksessa todetaan lajien olevan viitattavia vähintään kolmeen erilaisiin ja kaukaista sukua toisilleen oleviin sukuihin. Scheenstia on myös sukua Isanichthykselle. Neopterygiin sukulaissuhteet osoittava kladogrammi oli julkaistu reviewissä, ja yksinkertaistettu versio Lepidotesin edellisten lajien merkinnöistä näytetään täällä.
Slatina

Slatina tarkoittaa seuraavia asioita:
Slatina, kaupunki Romaniassa
Slatina, kaupunki Kroatiassa
Byala Slatina, kylä Bulgariassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Slatina”, voi hakea sivunnimihaulla, laajalla sivunnimihaulla tai tekstihaulla.
Sejad Salihović

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. lokakuuta 1984
Syntymäpaikka: Zvornik, Jugoslavia
Pelipaikka: keskikenttäpelaaja
Pituus: 182 cm
Junioriseurat
:  Minerva Berlin
–2000:  Hertha Zehlendorf
2000–2003:  Hertha BSC
Seurat
| Vuodet | Seura | O | (M) |
| 2004–2005 |  Hertha BSC II | 57 | (22) |
| 2005–2006 |  Hertha BSC | 5 | (0) |
| 2006–2015 |  TSG Hoffenheim | 229 | (62) |
| 2015–2017 |  Guizhou Renhe |  |  |
| 2017 |  St. Gallen |  |  |
| 2017–2018 |  Hamburger SV |  |  |
Maajoukkue
| 2005–2006 |  Bosnia ja Hertsegovina U21 | 4 | (2) |
| 2007–2015 |  Bosnia ja Hertsegovina | 47 | (4) |
 Seurajoukkueuran tilastot kattavat vain kansalliset sarjat, päivitetty 22. kesäkuuta 2015.  Maajoukkueuran tilastot päivitetty 21. elokuuta 2019.
Sejad Salihović (s. 8. lokakuuta 1984 Zvornik) on bosniahertsegovinalainen jalkapalloilija, joka pelasi pitkään Saksassa sekä uransa loppupuolella myös Sveitsissä ja Kiinassa. Pelipaikaltaan Salihović oli keskikenttäpelaaja. Hän pelasi myös Bosnia ja Hertsegovinan jalkapallomaajoukkueessa. Salihović muutti perheineen Saksaan kahdeksanvuotiaana juuri ennen Bosnian sodan alkua.
Ura > Seurajoukkueura

Salihovićin kasvattajaseura on Hertha BSC. Hän aloitti ammattilaisuransa seuran kakkosjoukkueessa, jossa vastuuta ja maaleja tuli hyvin, mutta ykkösjoukkueessa Bundesliigassa Salihović pelasi vain viiden ottelun verran eikä hänelle ollut käyttöä.
Vuonna 2006 hän siirtyi tuolloin kolmanneksi korkeimmalla sarjatasolla pelanneeseen TSG Hoffenheimiin, jossa hän oppi elämään jalkapalloilijan ammatille sopivalla tavalla. Hoffenheim nousi sensaatiomaisesti kahdessa vuodessa kolmosliigasta Bundesliigaan. Vakiopelaajaksi seurassa noussut Salihović piti seuran Bundesliigassa kaudella 2012-13, kun hän teki viime hetkillä kaksi rankkarimaalia Borussia Dortmundia vastaan. Hän toimi myös pitkään Hoffenheimin kapteenina. Salihović pelasi Hoffenheimissä yhteensä 229 liigaottelua tehden 62 maalia.
Kesäkuussa 2015 Salihović allekirjoitti sopimuksen Kiinan Superliigan Guizhou Renhen kanssa.
Ura > Maajoukkueura

Nuorten maajoukkueessa pelannut Salihović debytoi Bosnia ja Hertsegovinan jalkapallomaajoukkueessa lokakuussa 2007. Hän oli mukana, kun Bosnia ja Hertsegovina selviytyi lyhyen historiansa ensimmäiseen arvoturnaukseen, vuoden 2014 MM-kisoihin. Itse kisoissa Salihović pelasi kahdessa ottelussa ja saavutti yhden syöttöpisteen, kun Bosnia ja Hertsegovinan tie päättyi alkulohkoon.
Käännös suomeksi
Seiyo

| Seiyo (西予市) |
| --- | --- |
 Unomachin kaupunkinäkymää
 lippu:  Symboli
 Seiyon sijainti Ehimen prefektuurissa
 Seiyo
 Koordinaatit: 33°21′46″N, 132°30′39″E 
Valtio:  Japani
Alue:  Shikoku
Prefektuuri:  Ehimen prefektuuri
Pinta-ala:  
 – Kokonaispinta-ala:  514,34 km²
Väkiluku (09/2019):  37 447
 – Väestötiheys:  72,8 as./km²
Symbolit:  
 – Puu:  Japaninpyökki
 – Kukka:  Astragalus sinicus
 – Lintu:  Idänsilkkikerttunen
 – Kala  – Hyönteinen:  Piikkimakrilli Kiiltomato
 
 https://www.city.seiyo.ehime.jp/ 
Infobox OKVirheellinen NIMI-arvo: 
Seiyo (jap. 西予市, Seiyo-shi) on Japanin kaupunki Shikokun saarella Ehimen prefektuurissa. Se sijaitsee prefektuurin eteläosassa Tyynenmeren Uwanmeren rannikolla. Itä–länsisuunnassa pitkänomainen kaupunki ulottuu mereltä länteen Shikokuvuorille aina Kōchin prefektuurin rajalle saakka. Kaupungin läpi virtaa Hijijoki sivujokineen. Valtaosa kaupungin alueesta on metsäistä vuoristoa, mutta sen keskiosissa on kaksi viljavaa tasankoaluetta, Uwan allas ja Nomuran allas. Seiyossa on 37 447 asukasta (syyskuussa 2019) ja sen pinta-ala on 514,34 neliökilometriä.
Seiyo on hallinnollisena alueena suhteellisen uusi: kaupunki perustettiin vuonna 2004 liittämällä yhteen Uwan, Nomuran, Shirokawan, Akehaman ja Mikamen maaseutukaupungit. Kaupungin keskustaa on Uwan alueella sijaitseva Unomachin kaupunginosa, joka kehittyi Edo-kaudella postiasemana (shukuba). Merkittäviä elinkeinoja Seiyossa ovat metsätalous, karjatalous ja maanviljely, joka tuottaa muun muassa riisiä, hedelmiä ja vihanneksia. Akehama ja Mikame sijaitsevat rannikolla, joten niissä harjoitetaan kalastusta ja vesiviljelyä. Shirokawan alueella perinteisiä elinkeinoja ovat japaninpaperin ja japaninvahan valmistus.
Seiyon nähtävyyksiin kuuluvat useat luonnonalueet ja Unomachissa säilynyt, Uwajimaan johtavan tien varren vanha kaupunkiseutu. Osa kaupungista Hoketsun solan alueella kuuluu Ashizuri-Uwakain kansallispuistoon. Kaupunkia palvelee JR Shikokun Yosan-linja.
Kuvia

Meiseki-ji
Ryūtaku-ji
Kaimei-koulu
Näkymä Hoketsun solalta Uwajiman ja Seiyon rajalla
Aiheesta muualla

Kuvia tai muita tiedostoja aiheesta Seiyo Wikimedia Commonsissa
Kaupungin internetsivut (japaniksi)
Seiya Fujita

| 0 | 1 | 2 |
| --- | --- | --- |

Henkilötiedot
Koko nimi: Seiya Fujita
Syntymäaika: 2. kesäkuuta 1987 (ikä 37)
Syntymäpaikka: Sapporo, Japani
Kansalaisuus:  Japani
Pelipaikka: Keskikenttäpelaaja
Pituus: 175 cm
Seurat
| Vuodet | Seura | O (M) |
| 2005–2010 2011–2013 2014–2018 2019– | Consadole Sapporo Albirex Niigata Shonan Bellmare Tokushima Vortis | 166 (13) 63 (2) 103 (3)  |
Maajoukkue
| 2007 | Japani U-20 |  |
 Seurajoukkueuran tilastot kattavat vain kansalliset sarjat.
Seiya Fujita (jap. 藤田 征也, Fujita Seiya; s. 2. kesäkuuta 1987 Sapporo) on japanilainen jalkapalloilija.
Jalkapallomaajoukkue

Fujita kuului Japanin U-20 joukkueeseen alle 20-vuotiaiden MM-kilpailuissa 2007.
Aiheesta muualla

Soccerway
Sammaltunturi

Sammaltunturi
Sammaltunturi kuvattuna Keimiöjärveltä päin.
| --- | --- |
Tyyppi:  tunturi 
Sijainti:  Muonio Suomi
Vesistö:  Keimiöjärvi (d) 
Korkeus merenpinnasta:  566 m
Suojelualue:  Pallas-Yllästunturin kansallispuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Vanha tielinja Sammaltunturilla on melkein viivasuora.
Mustavaaran autiotupa oli ennen poromiesten kämppä.
Sammaltunturi on kaksilakinen tunturi Pallas-Yllästunturin kansallispuistossa Muoniossa, Kittilän rajan tuntumassa lähellä Keimiötunturia. Vuoden 2003 loppuun asti Sammaltunturi kuului Kittilän kuntaan. Kuntajaon muutos teki siitä muoniolaisen tunturin.
Tunturi on ruskaretkeläisten suosima vaelluskohde.
Reittejä ja tupia

Sammaltunturin länsipuolitse johtaa seututie 957 Särkijärveltä Raattaman kautta Peltovuomaan. Ennen tienoikaisua maantie kulki Kutunivan ja Pallas­järven välillä ylhäällä tunturissa puurajan tuntumassa. Vanha maantienura on talviaikaan käytössä latupohjana, ja kesäaikana se on kesäretkeilyreitti. Vanhalta tieltä johtaa polku Sammaltunturin Ylilaelle ja toinen polku autiotupana olevalle Mustavaaran porokämpälle tunturin pohjoispuolella. Toinen lähellä oleva autiotupa on tunturin itäpuolisen Keimiöjärven rannalla.
Tutkimusasema

Sammaltunturin Ylilaella on Ilmatieteen laitoksen ilmanlaatua tarkkaileva asema, joka on toiminut vuodesta 1991. Asemalla mitataan muun muassa typpidioksidin, otsonin ja rikkidioksidin pitoisuuksia ilmassa. Sammaltunturilla pullotetaan Euroopan puhtanta ilmaa lasipulloihin jotka lähetetään Yhdysvaltoihin, Coloradoon analysoitavaksi. Näytteiden avulla tutkitaan ilmakehän ominaisuuksia esimerkiksi kasvihuonekaasujen ja pienhiukkasten vaikutusta ilmakehään sekä päästötavoitteiden toteutumista. Mittausten perusteella on pystytty sanomaan että ilmastosopimuksia rikotaan. Mittausaseman yhteydessä on myös tavanomainen Ilmatieteenlaitoksen säähavaintoasema. Asema on täysin automatisoitu.
Argentiinan ralli 2015

|  Argentiinan ralli 2015 |
| --- | --- |
 4. osakilpailu 13 osakilpailusta kaudella 2015. 
Ajankohta:  23.–26. huhtikuuta 2015


Palkintokoroke
Voittaja:   Kris Meeke  Paul Nagle
Toinen:   Mads Østberg  Jonas Andersson
Kolmas:   Elfyn Evans  Daniel Barritt
Kris Meeke ajoi rallissa uransa ensimmäiseen MM-osakilpailuvoittoon.
Argentiinan ralli 2015 (viralliselta nimeltään 35. XION Rally Argentina) oli MM-rallikauden 2015 neljäs osakilpailu, joka ajettiin 23.–26. huhtikuuta. Kilpailun keskuspaikkana toimi Córdoban kaupunki.
Citroënin tehdaskuljettajat ottivat kilpailussa kaksoisvoiton, ja ykkössija oli Kris Meeken uran ensimmäinen MM-tasolla. Meekestä tuli samalla ensimmäinen MM-osakilpailun voittanut britti sitten vuoden 2002 Safari-rallin. Toiselle brittikuljettajalle, kolmanneksi sijoittuneelle Elfyn Evansille kyseessä oli uran ensimmäinen palkintokorokesijoitus.
Vuoden 2015 kilpailu oli järjestyksessään historian 35. Argentiinan ralli. 12 erikoiskokeesta koostunut reitti oli pituudeltaan yhteensä 315,86 kilometriä.
Ensimmäinen kilpailupäivä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
| 1 | SSS Merlo - San Luis | 2,68 | Ogier | 2.32,0 |
|  | Huolto A - 15 min |  |  |  |
| 2 | Agua de Oro - Ascochinga 1 | 51,99 | Meeke | 38.26,2 |
| 3 | Villa Bustos - Tanti 1 | 19,71 | Latvala | 10.10,0 |
|  | Huolto B - 30 min |  |  |  |
| 4 | Agua de Oro - Ascochinga 2 | 51,99 | Meeke | 38.12,5 |
| 5 | Villa Bustos - Tanti 2 | 19,71 | Meeke | 10.03,9 |
| 6 | SSS Fernet Branca | 6,04 | Sordo | 5.01,0 |
|  | Huolto C - 45 min |  |  |  |
Ylivoimaisessa MM-johdossa ollut Sébastien Ogier kilpailu meni pilalle jo toisella erikoiskokeella, kun hän jäi kärkipaikalta reitin varrelle teknisen ongelman vuoksi. Pitkän avauspäivän jälkeen kilpailun johdossa oli Kris Meeke, yli minuutin erolla Citroën-tallikaveriinsa Mads Østbergiin.
Neljännellä erikoiskokeella keskeyttämään joutui kotiyleisön suosikki, Chevroletilla ajanut tennistähti David Nalbandian.
Toinen kilpailupäivä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | Huolto D - 15 min |  |  |  |
| 7 | Capilla del Monte - San Marcos 1 | 23,05 | Ogier | 17.31,1 |
| 8 | San Marcos - Characato 1 | 42,50 | Mikkelsen | 27.17,4 |
|  | Huolto E - 30 min |  |  |  |
| 9 | Capilla del Monte - San Marcos 2 | 23,05 | Mikkelsen | 17.13,5 |
| 10 | San Marcos - Characato 2 | 42,50 | Mikkelsen | 1.12,4 |
|  | Huolto F - 45 min |  |  |  |
Toisen päivän erikoiskokeille pohja-ajat ajoivat Rally 2 -säännön turvin mukana olleet Volkswagen-kuljettajat Ogier ja Andreas Mikkelsen, jotka löytyivät yleiskilpailusta päivän jälkeen kuitenkin vasta sijoilta 23 ja 14. Kilpailun kärki säilyi muuttumattomana edellispäivään verrattuna, joskin Meeken johtoasema pieneni hieman.
EK 9 ajettiin lähes kaikkien autokuntien osalta siirtymänä, kun Hyundain Hayden Paddon ajoi ulos, ja osui tieltä suistuessaan hypyn jälkeen ulkomutkassa olleisiin katsojiin. Kuusi katsojaa loukkaantui onnettomuudessa, joista kaksi vakavasti.
Kolmas kilpailupäivä

| EK:n nro | Nimi | Pituus (km) | Nopein kuljettaja | Aika |
| --- | --- | --- | --- | --- |
|  | Huolto G - 15 min |  |  |  |
| 11 | El - Condor - Copina | 16,32 | Mikkelsen | 13.09,8 |
| 12 | El Condor (PS) | 16,32 | Ogier | 12.59,6 |
|  | Huolto H - 10 min |  |  |  |
Kilpailun viimeisenä päivänä ajettiin kaksi erikoiskoetta, joista jälkimmäinen oli Power Stage -erikoiskokeena ajettu 16,32 kilometrin pituinen El Condor. Ensimmäisen EK:n uhriksi joutui lähes koko kilpailun kolmantena ajanut Jari-Matti Latvala.
Power Stagella keskeyttämään joutuivat sekä Mikkelsen että neljäntenä ollut Thierry Neuville, jotka molemmat rikkoivat autonsa täsmälleen samaan kiveen.
Kolmas kilpailupäivä > Power Stage -tulokset

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. (3) |  Sébastien Ogier |  Julien Ingrassia | Volkswagen Polo R WRC | 12.59,6 |  |
| 2. (2) |  Dani Sordo |  Marc Martí | Hyundai i20 WRC | 13.09,5 | +0.09,9 |
| 3. (1) |  Mads Østberg |  Jonas Andersson | Citroën DS3 WRC | 13.10,5 | +0.10,9 |
Lopputulokset

Kilpailuun osallistui yhteensä 33 autokuntaa, joista maaliin selvisi lopulta 26.
| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. (25) |  Kris Meeke |  Paul Nagle | Citroën DS3 WRC | 3.41.44,9 |  |
| 2. (18) |  Mads Østberg |  Jonas Andersson | Citroën DS3 WRC | 3.42.03,0 | +0.18,1 |
| 3. (15) |  Elfyn Evans |  Daniel Barritt | Ford Fiesta RS WRC | 3.45.12,3 | +3.27,4 |
| 4. (12) |  Martin Prokop |  Jan Tománek | Ford Fiesta RS WRC | 3.48.11,0 | +6.26,1 |
| 5. (10) |  Dani Sordo |  Marc Martí | Hyundai i20 WRC | 3.52.31,6 | +10.46,7 |
| 6. (8) |  Khalid Al Qassimi |  Chris Patterson | Citroën DS3 WRC | 3.53.04,8 | +11.19,9 |
| 7. (6) |  Abdulaziz Al-Kuwari |  Marshall Clarke | Ford Fiesta RRC | 3.57.47,5 | +16.02,6 |
| 8. (4) |  Diego Dominguez |  Edgardo Galindo | Ford Fiesta R5 | 4.00.33,1 | +18.48,2 |
| 9. (2) |  Gustavo Saba |  Diego Cagnotti | Škoda Fabia S2000 | 4.03.05,5 | +21.20,6 |
| 10. (1) |  Federico Villagra |  Diego Curletto | Ford Fiesta MR | 4.07.04,5 | +25.19,6 |
MM-tilanne (4/13) > Kuljettajien MM-sarja

| Sijoitus | Kuljettaja | Talli | Pisteet |
| --- | --- | --- | --- |
| 1. |  Sébastien Ogier | Volkswagen | 84 |
| 2. |  Mads Østberg | Citroën | 51 |
| 3. |  Andreas Mikkelsen | Volkswagen | 47 |
| 4. |  Elfyn Evans | M-Sport Ford | 41 |
| 5. |  Thierry Neuville | Hyundai | 35 |
| 6. |  Kris Meeke | Citroën | 33 |
| 7. |  Dani Sordo | Hyundai | 30 |
| 8. |  Martin Prokop | Ford | 26 |
| 9. |  Jari-Matti Latvala | Volkswagen | 19 |
| 10. |  Ott Tänak | M-Sport Ford | 12 |
Aiheesta muualla

Kuvia tai muita tiedostoja aiheesta Argentiinan ralli 2015 Wikimedia Commonsissa
Rally-Maps.com, erikoiskokeet kartalla (englanniksi)
Osakilpailut MM-rallikaudella 2015
Monte Carlo
Ruotsi
Meksiko
Argentiina
Portugali
Sardinia
Puola
Suomi
Saksa
Australia
Korsika
Katalonia
Wales
Rallin maailmanmestaruussarjan Argentiinan rallit
| --- | --- |
1980-luku:   1980  1981  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2011  2012  2013  2014  2015  2016  2017  2018  2019